CELEX: C2007/235/07
Language: da
Date: 2007-10-06 00:00:00
Title: Sag C-325/05: Domstolens dom (Første Afdeling) af 18. juli 2007 — Derin Ismail mod Landkreis Darmstadt-Dieburg (anmodning om præjudiciel afgørelse fra Verwaltungsgericht Darmstadt (Tyskland)) (Associeringsaftalen EØF-Tyrkiet — tillægsprotokollens artikel 59 — artikel 6, 7 og 14 i associeringsrådets afgørelse nr. 1/80 — fri adgang til lønnet beskæftigelse i medfør af artikel 7, stk. 1, andet led — afledt opholdsret — tyrkisk statsborger, der er ældre end 21 år, og som ikke længere forsørges af sine forældre — idømmelse af fængselsstraffe — betingelser for fortabelse af erhvervede rettigheder — forenelighed med bestemmelsen, hvorefter Republikken Tyrkiet ikke kan indrømmes en behandling, der er gunstigere end den, som medlemsstaterne anvender i deres indbyrdes forhold)

6.10.2007   
            
            
               DA
            
            
               Den Europæiske Unions Tidende
            
            
               C 235/5
            
         Domstolens dom (Første Afdeling) af 18. juli 2007 — Derin Ismail mod Landkreis Darmstadt-Dieburg (anmodning om præjudiciel afgørelse fra Verwaltungsgericht Darmstadt (Tyskland))
   (Sag C-325/05) (1)
   
   (Associeringsaftalen EØF-Tyrkiet - tillægsprotokollens artikel 59 - artikel 6, 7 og 14 i associeringsrådets afgørelse nr. 1/80 - fri adgang til lønnet beskæftigelse i medfør af artikel 7, stk. 1, andet led - afledt opholdsret - tyrkisk statsborger, der er ældre end 21 år, og som ikke længere forsørges af sine forældre - idømmelse af fængselsstraffe - betingelser for fortabelse af erhvervede rettigheder - forenelighed med bestemmelsen, hvorefter Republikken Tyrkiet ikke kan indrømmes en behandling, der er gunstigere end den, som medlemsstaterne anvender i deres indbyrdes forhold)
   (2007/C 235/07)
   Processprog: tysk
   Den forelæggende ret
   Verwaltungsgericht Darmstadt
   Parter i hovedsagen
   
      Sagsøger: Derin Ismail
   
      Sagsøgt: Landkreis Darmstadt-Dieburg
   Sagens genstand
   Anmodning om præjudiciel afgørelse — Verwaltungsgericht Darmstadt — fortolkning af artikel 7, stk. 1, andet led, i afgørelse nr. 1/80 fra Associeringsrådet EØF/Tyrkiet samt tillægsprotokollens artikel 59 vedrørende den overgangsperiode, der er fastsat i Aftale om oprettelse af en associering mellem Det Europæiske Økonomiske Fællesskaber og Tyrkiet underskrevet den 23. november 1970 (EFT L 293, s. 4) — ikke fortabelse af retten til adgang til enhver beskæftigelse eller af opholdsretten, der følger heraf, for en tyrkisk statsborger, der er tilflyttet det nationale territorium som led i en familiesammenføring, selv om han nu er over 21 år og hans forsørgelse ikke længere er sikret af forældrene — mere fordelagtig behandling end den, der indrømmes medlemsstaternes statsborgere
   Konklusion
   En tyrkisk statsborger, der som barn fik tilladelse til indrejse på en medlemsstats område i forbindelse med en familiesammenføring, og som har opnået retten til fri adgang til enhver form for lønnet beskæftigelse i medfør af artikel 7, stk. 1, andet led, i afgørelse nr. 1/80 af 19. september 1980 om udvikling af associeringen, vedtaget af det associeringsråd, der blev oprettet ved aftalen om oprettelse af en associering mellem Det Europæiske Økonomiske Fællesskab og Tyrkiet, fortaber kun den ret til ophold i værtsmedlemsstaten, der er afledt af nævnte ret til fri adgang, i to tilfælde, nemlig
   
               —
            
            
               i de tilfælde, der er omhandlet i denne afgørelses artikel 14, stk. 1, eller
            
         
               —
            
            
               når den pågældende har forladt medlemsstatens område i en længere periode og uden lovlige grunde,
            
         selv om han er ældre end 21 år, ikke længere forsørges af sine forældre, men fører en selvstændig tilværelse i den pågældende medlemsstat, og han ikke har stået til rådighed for arbejdsmarkedet i flere år på grund af afsoning af en ubetinget fængselsstraf af en vis varighed. En sådan fortolkning er ikke uforenelig med kravene i artikel 59 i tillægsprotokollen, der blev undertegnet den 23. november 1970 i Bruxelles og indgået, godkendt og bekræftet på Fællesskabets vegne ved Rådets forordning (EØF) nr. 2760/72 af 19. december 1972.
   
      (1)  EUT C 281 af 12.11.2005.